9. 2. 89 Επίσημη Εφημερίδα των Ευρωπαϊκών Κοινοτήτων Αριθ. C 33/9 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση οδηγίας του Συμβουλίου σχετικά με τα όρια ταχύτητας που εφαρμόζονται για ορισμένες 
κατηγορίες οχημάτων με κινητήρα στην Κοινότητα 
COM(88) 706 τελικό 
(Υποβληθείσα από την Επιτροπή στις 16 Ιανουαρίου 1989) 
(89/C 33/10) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 75, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι ένας από τους στόχους μιας κοινής πολιτικής στον 
τομέα των μεταφορών είναι η θέσπιση κοινών κανόνων που 
εφαρμόζονται στις διεθνείς μεταφορές στο εσωτερικό της 
Κοινότητας, καθώς και η διευκόλυνση της κυκλοφορίας των 
οχημάτων, ιδίως όσον αφορά τα πρότυπα ασφάλειας· 
ότι η αύξηση της οδικής κυκλοφορίας και η επακόλουθη 
αύξηση των κινδύνων και των οχλήσεων θέτουν σε όλα τα 
κράτη μέλη σημαντικά προβλήματα οδικής ασφάλειας και 
προστασίας του περιβάλλοντος" 
ότι το Ευρωπαϊκό Κοινοβούλιο ενέκρινε ψήφισμα, στις 13 
Μαρτίου 1984, που αφορά πρόγραμμα κοινοτικών μέτρων 
για την προώθηση της οδικής ασφάλειας (') και ένα άλλο 
ψήφισμα, στις 18 Φεβρουαρίου 1986, σχετικά με τη θέσπιση 
κοινών μέτρων για τη μείωση των τροχαίων ατυχημάτων 
στο πλαίσιο του κοινοτικού προγράμματος για το Έτος 
Οδικής Ασφάλειας 1986 (2)" 
ότι έχει αποδειχθεί ότι ο κίνδυνος ατυχήματος αυξάνει ανα­
λογικά με την ταχύτητα και ότι υπάρχει άμεση σχέση 
μεταξύ της σοβαρότητας ενός ατυχήματος και της ταχύ­
τητας οδήγησης* 
(') ΕΕ αριθ. C 104 της 27. 4. 1984, σ. 38. 
(2) ΕΕ αριθ. C 68 της 24. 3. 1986, σ. 35. ότι η διαθέσιμη ισχύς των κινητήρων των βαρέων φορ­
τηγών, η οποία απαιτείται για την κίνηση σε κεκλιμένα επί­
πεδα, επιτρέπει την οδήγηση τους σε επίπεδες οδούς με 
υπερβολική ταχύτητα, η οποία είναι ασυμβίβαστη με τις 
τεχνικές προδιαγραφές για τα άλλα τμήματα των εν λόγω 
οχημάτων, όπως του συστήματος πέδησης και των ελα­
στικών 
ότι η πρακτική της υποχρεωτικής τοποθέτησης ρυθμιστών 
ταχύτητας στα εμπορικά οχήματα σε όλα τα κράτη μέλη 
πρέπει, για τεχνικούς λόγους, να βασίζεται σε κοινά μέγιστα 
όρια ταχύτητας· 
ότι η κυκλοφορία οχημάτων με κινητήρα συνιστά μία από 
τις κυριότερες πηγές ατμοσφαιρικής ρύπανσης, και τα επί­
πεδα εκπομπής αυξάνονται με την ταχύτητα, και ότι, ως εκ 
τούτου, η μείωση της ταχύτητας συμβάλλει στην προστασία 
του περιβάλλοντος" 
ότι οι διαφορές των ταχυτήτων που υπερβαίνουν το σύνηθες 
επίπεδο του ορίου ταχύτητας έχουν σαν αποτέλεσμα ασή­
μαντες μόνο διαφορές ως προς το χρόνο του ταξιδιού και 
ότι ο περιορισμός της ταχύτητας συμβάλλει στην εξοικονό­
μηση καυσίμων 
ότι η εναρμόνιση των ορίων ταχύτητας για τα εμπορικά 
οχήματα πρόκειται να βελτιώσει την τήρηση των ορίων 
αυτών και να έχει ευεργετική επίδραση για την οδική ασφά­
λεια, το περιβάλλον και την κατανάλωση καυσίμων 
ότι τα όρια ταχύτητας σε άλλους μη αστικούς δρόμους, 
εκτός των αυτοκινητοδρόμων, πρέπει να καθοριστούν σε 
χαμηλότερο επίπεδο απ' ό,τι στους αυτοκινητόδρομους, με 
σκοπό να ενθαρρυνθεί η κυκλοφορία στους αυτοκινητόδρο­
μους όπου οι προδιαγραφές ασφάλειας είναι υψηλότερες· 
ότι πρέπει να διαφέρουν μεταξύ τους τα όρια ταχύτητας για 
κατηγορίες οχημάτων με κινητήρα που έχουν διαφορετική 
απόδοση ως προς την πέδηση, τη σταθερότητα ή την ευε­
λιξία" 
ότι από τη σκοπιά της πολιτικής ανταγωνισμού και της κοι­
νοτικής πολιτικής στον τομέα της αυτοκινητοβιομηχανίας, 
κρίνεται σκόπιμη η θέσπιση κοινοτικών διατάξεων σχετικά 
με τα όρια ταχύτητας των εμπορικών οχημάτων, 
Αριθ. C 33/10 Επίσημη Εφημερίδα των Ευρωπαϊκών Κοινοτήτων 9. 2. 89 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρ&ρο Ι 
Για τους σκοπούς της παρούσας οδηγίας νοείται ως: 
— «όχημα με κινητήρα»: το αυτοπροωθούμενο όχημα που 
εμπίπτει σε μία από τις διεθνείς κατηγορίες που παρατί­
θενται κατωτέρω και προορίζεται για να χρησιμοποι­
είται στις οδούς, το οποίο έχει ή όχι αμάξωμα, διαθέτει 
τουλάχιστον τέσσερις τροχούς και μέγιστη ταχύτητα 
σχεδιασμού που υπερβαίνει τα 25 km/ώρα καθώς και τα 
ρυμουλκούμενα του, με εξαίρεση τα οχήματα που 
κινούνται επί τροχιών, τους γεωργικούς ελκυστήρες και 
τα μηχανήματα και τα οχήματα έργων: 
— κατηγορία Μ2: οχήματα που χρησιμοποιούνται για 
τη μεταφορά προσώπων, με περισσότερες από οκτώ 
θέσεις μαζί με τη θέση του οδηγού, και έχουν 
μέγιστο βάρος που δεν υπερβαίνει τους 5 μετρικούς 
τόνους, 
— κατηγορία Μ3: οχήματα που χρησιμοποιούνται για 
τη μεταφορά προσώπων, με περισσότερες από οκτώ 
θέσεις μαζί με τη θέση του οδηγού, και έχουν 
μέγιστο βάρος που υπερβαίνει τους 5 μετρικούς 
τόνους, 
— κατηγορία Ν1: οχήματα που χρησιμοποιούνται για 
τη μεταφορά αγαθών και έχουν μέγιστο βάρος που 
δεν υπερβαίνει τους 3,5 μετρικούς τόνους, 
— κατηγορία Ν2: οχήματα που χρησιμοποιούνται για 
τη μεταφορά αγαθών και έχουν βάρος που κυμαί­
νεται από 3,5 έως 12 μετρικούς τόνους, 
— κατηγορία Ν3: οχήματα που χρησιμοποιούνται για 
τη μεταφορά αγαθών και έχουν βάρος που υπερβαίνει 
τους 12 μετρικούς τόνους, 
— «Ρυμουλκούμενο»: το όχημα που προορίζεται να συν­
δεθεί με μηχανοκίνητο όχημα, με εξαίρεση τα ημιρυ-
μουλκούμενα, 
— «Ημιρυμουλκούμενο»: το όχημα που προορίζεται να 
συνδεθεί με όχημα με κινητήρα έτσι ώστε ένα τμήμα του 
να στηρίζεται επί του οχήματος με κινητήρα και ένα 
σημαντικό μέρος του βάρους του και του βάρους του 
φορτίου του να φέρεται από το όχημα με κινητήρα, 
— «Κατοικημένη περιοχή»: η περιοχή που έχει σημανθεί 
ειδικά με πινακίδες στις εισόδους και εξόδους της, 
— «Οδός»: ολόκληρη η επιφάνεια του εδάφους που προορί­
ζεται για τη δημόσια κυκλοφορία, 
— «Οδόστρωμα»: το τμήμα της οδού που κανονικά προορί­
ζεται για την κυκλοφορία των οχημάτων μία οδός 
μπορεί να περιλαμβάνει πολλά οδοστρώματα τα οποία 
είναι σαφώς διαχωρισμένα μεταξύ τους, για παράδειγμα, 
με διαχωριστική γραμμή ή με διαφορετικό επίπεδο, 
— «Οδός ταχείας κυκλοφορίας»: οδός ειδικά μελετημένη 
και κατασκευασμένη για την κυκλοφορία οχημάτων, η 
οποία δεν εξυπηρετεί τις ιδιοκτησίες που συνορεύουν μ' 
αυτή και δεν διαθέτει, με εξαίρεση ειδικά σημεία ή προ­
σωρινά, χωριστά οδοστρώματα για τις δύο κατευθύνσεις 
της κυκλοφορίας, — «Αυτοκινητόδρομος»: οδός ειδικά μελετημένη και κατα­
σκευασμένη για την κυκλοφορία οχημάτων, η οποία δεν 
εξυπηρετεί τις ιδιοκτησίες που συνορεύουν με αυτή και η 
οποία 
i) διαθέτει, με εξαίρεση ειδικά σημεία ή προσωρινά, 
χωριστά οδοστρώματα για τις δύο κατευθύνσεις της 
κυκλοφορίας, τα οποία διακρίνονται μεταξύ τους με 
διαχωριστική νησίδα που δεν προορίζεται για την 
κυκλοφορία ή, κατ' εξαίρεση, με άλλα μέσα, 
ii) δεν διασταυρώνεται στο ίδιο επίπεδο με άλλη οδό, 
σιδηροδρομική ή τροχιοδρομική γραμμή ή ατραπό, 
και 
iii) έχει ειδική σήμανση, ως αυτοκινητόδρομος. 
Άρΰρο 2 
Με την επιφύλαξη των διατάξεων του άρθρου 3, κάθε 
κράτος μέλος εφαρμόζει σε όλες τις οδούς τα ακόλουθα 
όρια ταχύτητας: 
1. Στους αυτοκινητόδρομους: 
α) 100 km/ώρα για τα οχήματα με κινητήρα των κατηγο­
ριών Μ2, Μ3, Ν1 καιΝ2, 
6) 80 km/ώρα για τα οχήματα με κινητήρα της κατηγο­
ρίας Ν3 και για όλα τα οχήματα με κινητήρα που 
έλκουν ρυμουλκούμενο, ημιρυμουλκούμενο ή τροχό­
σπιτο. 
2. Στις οδούς ταχείας κυκλοφορίας: 
80 km/ώρα για τα οχήματα με κινητήρα των κατηγοριών 
Μ2, Μ3, Ν1 και Ν3 και για όλα τα οχήματα με κινητήρα 
που έλκουν ρυμουλκούμενο, ημιρυμουλκούμενο ή τροχό­
σπιτο. 
3. Σε άλλες οδούς εκτός κατοικημένων περιοχών: 
α) 80 km/ώρα για τα οχήματα με κινητήρα των κατηγο­
ριών Μ2, Μ3, Ν1 και Ν2, 
6) 70 km/ώρα για τα οχήματα με κινητήρα της κατηγο­
ρίας Ν3 και για όλα τα οχήματα με κινητήρα που 
έλκουν ρυμουλκούμενο, ημιρυμουλκούμενο ή τροχό­
σπιτο. 
4. Σε οδούς εντός κατοικημένων περιοχών: 
50 km/ώρα για τα οχήματα των κατηγοριών Μ2, Μ3, Ν1, 
Ν2 και Ν3 και για όλα τα οχήματα, τα οποία έλκουν 
ρυμουλκούμενο, ημιρυμουλκούμενο ή τροχόσπιτο. 
Άρΰρο 3 
Για λόγους οδικής ασφάλειας ή/και προστασίας του περι­
βάλλοντος, καθορίζονται χαμηλότερα όρια ταχύτητας σε 
οδούς ή τμήματα οδών όλων των κατηγοριών ή σε κατοικη­
μένες περιοχές. Γι' αυτά τα χαμηλότερα όρια ταχύτητας 
πρέπει να υπάρχει σαφής σχετική σήμανση. 
9.2.89 Επίσημη Εφημερίδα των Ευρωπαϊκών Κοινοτήτων Αριθ. 0 33/11 
Άρ&ρο 4 
1. Τα κράτη μέλη, μετά από διαβούλευση με την Επι­
τροπή, θεσπίζουν τις νομοθετικές, κανονιστικές και διοικη­
τικές διατάξεις που είναι απαραίτητες για να συμμορφω­
θούν με την οδηγία αυτή το αργότερο στις 30 Ιουνίου 1989. 2. Τα κράτη μέλη ενημερώνουν την Επιτροπή ως προς τα 
μέτρα που έχουν λάβει για την εφαρμογή της παρούσας οδη­
γίας. 
Άρΰρο 5 
Η παρούσα οδηγία απευθύνεται στα κράτη μέλη.